FIATAL LÁNY A ZONGORÁNÁL

Nézd meg alaposan a *Fiatal lány a zongoránál* című festményt!

Mit tudsz elmondani a szereplőkről? Használd a fantáziádat! Adj nekik nevet, élettörténetet!

Az alapján, amit a szobából látsz, milyennek képzeled a ház többi részét?

Vajon jómódú a család? Válaszodat indokold!

Vajon a két nő milyen viszonyban van egymással?

Milyen kézimunkát végezhet az idősebb nő?

Milyen zenét zongorázhat a lány?

Szerinted szeret zongorázni vagy rákényszerítik, hogy gyakoroljon?

Veled is előfordult már, hogy olyasmit kellett gyakorolnod, amihez nem volt kedved?

Szívesen leülnél az üres fotelbe? Ha igen, mit kérnél a lánytól, milyen zenét zongorázzon?